Plaasmoorde het “onaanvaarbare vlakke” bereikArgieffoto Die landbou-organisasie TLU SA het Dinsdag gesê plaasmoorde en -aanvalle het toegeneem sedert verlede jaar en het onaanvaarbare vlakke bereik. “Die situasie vererger elke jaar,” het adjunkpresident Henry Geldenhuys gesê. “Volgens TLU SA se statistiek is 42 mense sedert Januarie 2014 op plase vermoor. Daar was reeds 158 plaasaanvalle in vergelyking met die 142 plaasaanvalle oor dieselfde periode in 2013. Hy het gesê mense word ook gemartel tydens die aanvalle. Geldenhuys sê boere moes hul veiligheidsmaatreëls verskerp en die regering swyg oor die kwessie. “Die regering se prioriteite is verkeerd,” het Geldenhuys bygevoeg. “Ons is besorg daaroor dat president Jacob Zuma oorsee uitlatings maak oor die Israel-Palestina-kwessie, terwyl hy swyg oor onsekerheid in sy eie land, veral op plase waar die land se kos vervaardig word.”